बॉलीवुड एक्ट्रेस दीया मिर्जा ने CAA के विरोध में किया ट्वीट तो फराह खान बोलीं- मेरे पिता मुस्लिम हैं, मां पारसी...  
CAA को लेकर दीया मिर्जा ने किया ट्वीट
फराह खान ने उनके ट्वीट को किया रिट्वीट
कुछ इस तरह जताया विरोध
नागरिकता संशोधन कानून (Citizenship Amendment Act) को लेकर विरोध पूरे देश में फैल चुका है और विरोध प्रदर्शन को देखते हुए आज देश के कई हिस्सों में धारा 144 लागू कर दी गई है. लेकिन सोशल मीडिया पर हस्तियों के रिएक्शन आ रहे हैं. बॉलीवुड एक्टर संजय खान की बिटिया और जूलरी डिजाइनर फराह खान (Farah Khan) ने भी ट्वीट करके नागरिकता संशोधन कानून (CAA) को लेकर आवाज उठाई है. यही नहीं, फराह खान (Farah Khan) हमेशा ही सामाजिक मुद्दों पर खुलकर अपनी राय रखती हैं और उनके ट्वीट खूब वायरल भी होते हैं. फराह खान ने बॉलीवुड एक्ट्रेस दीया मिर्जा (Dia Mirza) के ट्वीट को रिट्वीट करते हुए अपनी बात करी है.

My mother is a Hindu, my biological father was a Christian, my adopted father - a Muslim. In all official documents, my religion status stays blank. Does religion determine I am an Indian? It never did and I hope it never does. #OneIndia#India
नागरिकता संशोधन कानून (Citizenship Amendment Act) पर निशाना साधते हुए बॉलीवुड एक्ट्रेस दीया मिर्जा (Dia Mirza) ने ट्वीट किया थाः 'मेरी मां हिंदू है और मेरे बायोलॉजिकल पिता ईसाई हैं, जबकि मेरे एडॉप्टेड फादर एक मुसलमान हैं. सभी दस्तावेजों में मेरा धर्म का स्टेटस खाली रहता है. क्या धर्म बताएगा कि मै भारतीय हूं? ऐसा कभी नहीं हुआ और उम्मीद करती हूं कि न ही कभी होगा. एक भारत...' 

My father is a Muslim, my mother a Parsi. My sisters and brothers married to Hindus. My children nieces and nephews,Muslims, Hindus, Christian.We celebrate all religious festivities,we celebrate Humanity. In all forms I write “Indian” .Religion does not & never will define me. https://t.co/QIUS0QmJsE

दीया मिर्जा (Dia Mirza) के इसी ट्वीट को रिट्वीट करते हुए फराह खान (Farah Khan) ने ट्वीट कियाः 'मेरे पिता मुस्लिम हैं, मां पारसी है. मेरे भाई-बहनों ने हिंदुओं से शादी की है. मेरे बच्चों के भाई बहन मुस्लिम, हिंदी, ईसाई हैं. हम सभी धर्मों के त्योहार मनाते हैं, हम मानवता का जश्न मनाते हैं. सभी फॉर्म में मैं खुद को भारतीय लिखती हूं. धर्म कभी भी मुझे परिभाषित नहीं करेगा.' इस तरह बॉलीवुड की नामचीन हस्तियां सीएए को लेकर अपना विरोध दर्ज कर रही हैं.